Santa Claus (tawo)

Inamerikanhong pagtitik ang ngalang Santa Claus sa ngalan ni San Nicolas nga usa sa mipirma sa Kredo o pagpadayag sa mga magtotoo. Mipirma siya didto isip si Obispo Nikolaos nga taga-Myra,Lydia (nga karon sakop sa Europanhon bahin sa Turkey). Gidungog siya sa pagpanggasa sa mga kabos, ug gihimong patron sa mga bata. Disiyembre 5 (dili 25) ang iyang piyesta. 

Gisaulog sa mga taga-Nederlands ang iyang piyesta pinaagi sa paghatag og gasa sa mga bata. Sa paglalin sa ubang taga-Nederlands sa Amihanang Amerika aron pagtukod sa New Amsterdam, gidala usab nila ning tradisyona didto. Sinterklaas ang ngalan nila ni San Nicolas. 

Sa paglabay sa panahon nahisama og litok ang -ter- sa Sinterklaas sa ikog sa pulong reservoir. Ug sanglit nahimo mang kolonyang Ingles ang New Amsterdam, gihimong iningles ang pagtitik sa ngalang Sinterklaas ug gititik na isip Santa Claus pahiuyon sa paglitok niini. Tungod sa komersiyalisasyon, dili lang sa New Amsterdam nahimong popular ni nga tradisyon, mikatap kini sa tibuok 13 ka kolonya ug gitipo sa kasaulogan sa Pasko sa Pagkatawo.